**Návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia**

          Národná rada Slovenskej republiky svojím uznesením č. 1846 z 23. septembra 2005, v znení neskorších aktualizácií, vzala na vedomie návrh vojenského zastúpenia Slovenskej republiky pri orgánoch a vo vojenských štruktúrach NATO a EÚ (ďalej len „vojenské zastúpenie“).

          Predmetná aktualizácia vojenského zastúpenia sa navrhuje v nadväznosti na reorganizáciu Agentúry NATO pre komunikácie a informácie (NCIA).

**So zohľadnením uvedenej reorganizácie sa** **určuje vojenské zastúpenie Slovenskej republiky pri orgánoch a vo vojenských štruktúrach NATO a EÚ a vyslanie príslušníkov ozbrojených síl Slovenskej republiky do tohto vojenského zastúpenia takto**:

**A.1) vojenské zastúpenie Slovenskej republiky pri orgánoch NATO a EÚ a národné podporné prvky pri veliteľstvách NATO:**

**a) vojenské zastúpenie v rámci Stálej delegácie Slovenskej republiky pri NATO a v rámci Stáleho zastúpenia Slovenskej republiky pri EÚ:**

1. Úrad vojenského predstaviteľa pri Vojenskom výbore NATO s poverením zastupovať Slovenskú republiku aj pri Vojenskom výbore Európskej únie v rámci Stáleho zastúpenia Slovenskej republiky pri EÚ v Bruseli/Belgické kráľovstvo;

2. Úrad národného vojenského predstaviteľa pri Najvyššom veliteľstve spojeneckých síl v Európe (SHAPE) v Monse/Belgické kráľovstvo;

3. Národný styčný tím ozbrojených síl Slovenskej republiky pri Spojeneckom veliteľstve pre transformáciu (ACT) v Norfolku/Spojené štáty americké s poverením zastupovať Slovenskú republiku aj v Koaličnom koordinačnom centre (CCC) v Tampe /Spojené štáty americké s možnosťou pôsobenia na leteckých základniach v rámci Spojených štátov amerických v podriadenosti Veliteľstva pre vzdelávanie a výcvik vzdušných síl Spojených štátov amerických;

**b) národné podporné prvky pri veliteľstvách NATO:**

1.  Národný podporný prvok ozbrojených síl Slovenskej republiky pri Spojeneckom veliteľstve spoločných síl (HQ JFC Brunssum) v Brunssume, Holandské kráľovstvo;

2.  Národný podporný prvok ozbrojených síl Slovenskej republiky pri Spojeneckom veliteľstve vzdušných síl (HQ AIRCOM Ramstein) v Ramsteine, Nemecká spolková republika;

3.   Národný podporný prvok ozbrojených síl Slovenskej republiky pri Výcvikovom stredisku spoločných síl (JFTC Bydgoszcz) v Bydgošti/Poľská republika;

4. Národný podporný prvok ozbrojených síl Slovenskej republiky pri Veliteľstve Mnohonárodného zboru Severovýchod (HQ MNC NE Szczecin) v Štetíne /Poľská republika.

       Celkové počty v štruktúrach uvedených v bode A.1) sa určujú do 60 príslušníkov ozbrojených síl Slovenskej republiky;

**A.2) vojenské zastúpenie vo vojenských štruktúrach NATO a EÚ**

       Príslušníci ozbrojených síl Slovenskej republiky plnia vo vojenskom zastúpení Slovenskej republiky vo vojenských štruktúrach NATO a EÚ  povinnosti v súlade s opisom funkčnej náplne (Job description/Job specification), právnym poriadkom Slovenskej republiky a medzinárodnými zmluvami, ktorými je Slovenská republika viazaná.

**a)**     **vojenské štruktúry NATO**

1. Medzinárodný vojenský štáb (IMS) v Bruseli/Belgické kráľovstvo;
   1. Divízia pre spoluprácu s Ukrajinou v Kyjeve/ Ukrajina;

2.      Agentúra NATO pre komunikácie a informácie (NCIA) v Bruseli/Belgické kráľovstvo vrátane odlúčených súčastí v Monse/Belgické kráľovstvo, v Haagu/Holandské kráľovstvo, v Brunssume/Holandské kráľovstvo, v Ramsteine/ Nemecká spolková republika, v Uedeme/ Nemecká spolková republika;

2.1   Úrad programovania a služieb pre systémy velenia a riadenie vzdušných síl v Hágu/Holandské kráľovstvo;

3.      veliteľská štruktúra NATO:

3.1   Najvyššie veliteľstvo spojeneckých síl v Európe (SHAPE) v Monse/Belgické kráľovstvo;

3.1.1 Spojenecké veliteľstvo spoločných síl (HQ JFC Brunssum) v Brunssume/Holandské kráľovstvo;

3.1.2  Spojenecké veliteľstvo vzdušných síl (HQ AIRCOM Ramstein) v Ramsteine/Nemecká spolková republika;

3.1.2.1. Spoločné operačné stredisko letectva (CAOC Uedem) v Uedeme/Nemecká spolková republika;

3.1.3   Veliteľstvo Skupiny komunikačných a  informačných systémov NATO  (NATO CIS Group HQ Mons) v Monse/Belgické kráľovstvo;

3.1.3.1 3. spojovací prápor NATO (3. NSB Bydgoszcz) v Bydgošti/Poľská republika;

3.1.4 Veliteľstvo stálej spoločnej logistickej podpornej skupiny (SJLSG HQ)

v Ulme/ Nemecká spolková republika;

3.2       Najvyššie spojenecké veliteľstvo pre transformáciu (HQ SACT) v Norfolku/Spojené štáty americké a jeho Štábny prvok v Európe (SEE Mons) v Monse/Belgické kráľovstvo;

3.2.1   Výcvikové stredisko spoločných síl (JFTC Bydgoszcz) v Bydgošti /Poľská republika;

4.               ostatné štruktúry pôsobiace v rámci NATO:

              Predmetné štruktúry zahŕňajú najmä medzinárodné štruktúry pôsobiace v rámci NATO na základe Protokolu o statuse medzinárodných vojenských veliteľstiev zriadených podľa Severoatlantickej zmluvy podpísaného v Paríži 28. augusta 1952, v ktorých pôsobia príslušníci ozbrojených síl Slovenskej republiky na základe osobitných zmluvných dokumentov.

4.1  Veliteľstvo Mnohonárodného zboru Severovýchod (HQ MNC NE Szczecin) v Štetíne/Poľská republika;

        4.1.1 Tím pre integráciu síl NATO (NATO Force Integration Unit/NFIU) vo Vilniuse/ Litovská republika,

        4.1.2 Tím pre integráciu síl NATO (NATO Force Integration Unit/NFIU) v Székesféhervári/ Maďarsko,

4.1.3 Veliteľstvo Mnohonárodnej divízie Severovýchod (HQ MND NE Elblag) v Elblagu /Poľská republika,

4.2   Centrum výnimočnosti NATO pre oblasť spoločnej chemickej, biologickej, radiačnej a nukleárnej obrany  (JCBRN COE Vyskov) vo Vyškove/Česká republika;

4.3   Centrum výnimočnosti NATO pre oblasť velenia a riadenia (C2 COE Utrecht) v Utrechte/ Holandské kráľovstvo;

4.4  Centrum výnimočnosti NATO pre oblasť spoločnej kybernetickej obrany (CCD COE Tallinn) v Taline/Estónsko;

4.5   Centrum výnimočnosti NATO pre oblasť spravodajstva ľudských zdrojov (HUMINT COE Oradea) v Oradea/Rumunsko;

4.6    Spravodajské centrum (IFC Molesworth) v Molesworthe/Veľká Británia;

4.7    Veliteľstvo špeciálnych operácií NATO (NSHQ Mons) v Monse/Belgické kráľovstvo;

4.8    Mnohonárodné logistické koordinačné centrum (MLCC Prague) v Prahe/Česká republika;

4.9  Škola NATO (NATO School Oberammergau) v Oberammergau/Nemecká spolková republika;

4.10 Centrum výnimočnosti NATO vojenskej polície (MP COE) v Bydgošti/Poľská republika;

4.11 Mnohonárodné letecké výcvikové centrum (MATC) vo Vyškove/Česká republika;

4.12 Mnohonárodná divízia juhovýchod (MND SE) v Bukurešti/Rumunsko;

4.13  Zbor rýchleho nasadenia NATO (NRDC) v Istanbule/Turecká republika;

4.14 Centrum výnimočnosti NATO vojenského zdravotníctva (MilMED COE) v Budapešti/Maďarsko.

5.  ostatné agentúry, veliteľstvá, centrá a školy v rámci NATO. Ide o pozície klasifikované ako dobrovoľný národný príspevok, **do doby schválenia oficiálneho pridelenia členskej krajine**;

**b)**     **vojenské štruktúry EÚ**

            Výbory a agentúry EÚ, Vojenský štáb EÚ a vojenské štruktúry podliehajúce Rade EÚ v Bruseli/Belgické kráľovstvo.

            Celkové tabuľkové počty v štruktúrach uvedených v rámci bodu A.2) sa určujú  do 111 príslušníkov ozbrojených síl Slovenskej republiky, pričom zastúpenie v ostatných agentúrach, veliteľstvách, centrách a školách v rámci NATO podľa odseku  5 sa určuje do 10 osôb.